یوسف علی خان (نواب رام پور)

نواب یوسف علی خان بہادر آڈر آف دی سٹار آف دی انڈیا، (پیدائش: 5 مارچ 1816ء - 21 اپریل 1865ء) 1 اپریل 1855ء سے 21 اپریل 1865ء تک ریاست رام پور کے نواب رہے۔ جنگ آزادی ہند 1857ء کے دوران نینی تال تک برطانوی سپلائی اور کمیونیکیشن لائنوں کو کھلا رکھنا، مفروروں کو بچانا اور مراد آباد کو محفوظ بنانا اور بہت سی دیگر مفید خدمات برطانوی ایسٹ انڈیا کمپنی کے لیے انجام دیں۔ ان کی خدمات کے بدلے انھیں ہندوستان کے وائسرائے چارلس کیننگ نے بریلی میں وسیع زمینیں عطا کیں۔ انھیں 1861ء میں نائٹ کا خطاب دیا گیا اور ہزہائنس کے خطابات کے ساتھ 13 توپوں کی سلامی دی گئی۔ انھیں وائسرائے کونسل کا رکن بھی بنا دیا گیا۔ اس بے شمار اعزازات کے باوجود نواب یوسف علی خان نے بہادر شاہ ظفر کے دربار سے وابستہ شاعروں، موسیقاروں، اسکالروں، فنکاروں اور مرزا غالب کو ریاست رام پور میں آباد ہونے کی دعوت دے کر مغل روایت کو برقرار رکھا۔ اپنی وفات سے کچھ عرصہ قبل نوب یوسف علی خان نے مقامی ساہوکاروں کے اعتراض پر بینک آف روہیل کھنڈ کے قیام کو فروغ دیا۔Indian Journal of History of Science, 1982, Volumes 17-18, p.112. یہ بینک 1862ء میں بینکوں کے لیے دی گئی محدود ذمہ داری کی منظوری کے بعد قائم کیا گیا تھا۔ یہ بینک سب سے پہلے کسی شاہی ریاست کی طرف سے فروغ پایا تھا۔ یہ ایک چھوٹا بینک تھا اور اسے اودھ کمرشل بینک میں ضم کر دیا گیا تھا لیکن بعد میں 1958ء میں یہ بینک ناکام ہو گیا۔Tripathi, Dwijendra (2004) The Oxford History of Indian Business. (New York).p.136 

 حوالہ جات 

زمرہ:1816ء کی پیدائشیں
زمرہ:1865ء کی وفیات
زمرہ:ہندوستان کے نواب
زمرہ:نوابان رام پور
زمرہ:بھارتی سنی مسلمان